O B R A Z L O Ž E N J E
II. IZMJENE I DOPUNE PRORAČUNA OPĆINE VINICA  ZA 2023. GODINU

I. UVOD

Na osnovu članka 45. Zakona o proračunu ("Narodne novine" broj 144/21) predstavničko tijelo donosi izmjene i dopune proračuna za tekuću godinu na razini skupine ekonomske klasifikacije. U skladu s dosadašnjim ostvarenjem prihoda i rashoda proračuna, planiranim realizacijama započetih projekata te iskazanih novih potreba predlažu se II. Izmjene i dopune Proračuna kojima će se izvršiti usklađenje na prihodovnoj i rashodovnoj strani Proračuna. Ovim dokumentom se mijenja samo Proračun za 2023. godinu, projekcije proračuna za 2024. i 2025. godinu se ne mijenjaju. Proračun se sastoji od općeg i posebnog dijela.

Iz Zakona o proračunu proizlazi obveza uključivanja svih prihoda i primitaka, rashoda i izdataka proračunskih korisnika u proračun jedinice lokalne i područne (regionalne) samouprave, sukladno ekonomskoj, programskoj, funkcijskoj, organizacijskoj, lokacijskoj klasifikaciji te izvorima financiranja.  Dječji vrtića Vinica u navedenom razdoblju također ima izmjene i dopune financijskog plana koje su uvrštene u ovaj prijedlog.

Ovim II. izmjenama i dopunama Proračuna Općine Vinica za 2023. godinu predlaže se smanjenje prihoda i primitaka za 466.973,36 €  te smanjenje rashoda i izdataka za 678.296,52 € te nakon smanjenja planirani prihodi i primici iznose 1.507.676,63 €, a rashodi i izdaci 1.820.609,47 €. Razlika od 312.932,84 € se odnosi na planirani preneseni  višak/manjak prihoda. 

U nastavku se daje obrazloženje izmjena u općem dijelu proračuna, odnosno struktura prihoda i rashoda te primitaka i izdataka koje se predlažu II. Izmjenama i dopunama Proračuna za 2023. godinu, te obrazloženje izmjena u posebnom dijelu proračuna.

II. PRIHODI I PRIMICI
Predlaže se smanjenje Prihoda poslovanja u ukupnom iznosu od 455.392,36 € te po ovim II. izmjenama i dopunama proračuna za 2023.godinu iznose 1.500.676,63€, a raspoređeni su:
61 – prihodi od poreza 951.955,00 €
63 – pomoći iz inozemstva 294.574,99 €
64 – prihodi od imovine 42.021,00 €
65 – prihodi od upravnih i administrativnih pristojbi, pristojbi po posebnim propisima 194.990,64 €
66 – prihodi od prodaje proizvoda i robe te pruženih usluga i prihodi od donacija 16.808,00 €
68 – kazne, upravne mjere i ostali prihodi 327,00 €

Od ukupnog smanjenja prihoda, najveći udio u ovom smanjenju ima skupina Pomoći iz inozemstva, a izmjene se odnose na:
6331-Tekuće pomoći proračunu iz drugih proračuna (za fiskalnu održivost dječjih vrtića i predškolski odgoj za djecu s poteškoćama u razvoju) planirano povećanje za 20.432,00 €
6332-Kapitalne pomoći proračunu iz drugih proračuna, planirano je ukupno  smanjenje za 378.832,00 €  iz razloga što za neke kandidirane projekte nismo ostvarili financiranje, a za dio projekata su sredstva odobrena, ali  s obzirom da njihova realizacija ovisi o dinamici radova, planirani prihodi preneseni su u plan za 2024. godinu 
6342-Kapitalne pomoći od ostalih subjekata unutar općeg proračuna planirano je ukupno smanjenje od 32.581,00 €, a odnosi se na planirane kapitalne pomoći Hrvatskih voda za sanaciju klizišta.
6382-Pomoći iz državnog proračuna temeljem prijenosa EU sredstava, planirano smanjenje od 38.488,00 € odnosi se na sredstva LAG Sjeverozapad za Projekt izgradnje ograde na mjesnom groblju, a čija je realizacija planirana u 2024. godini.

Ovim izmjenama i dopunama planirano je i smanjenje Prihoda od prodaje nefinancijske imovine u iznosu od 11.581,00 i nakon smanjenja ovi prihodi  iznose 7.000,00 €.

III. RASHODI I IZDACI

Prijedlogom II. Izmjena i dopuna Proračuna za 2023. godinu ukupni rashodi i izdaci proračuna se smanjuju za 678.296,52 € te nakon Izmjene i dopune iznose 1.820.609,47 €.
 U strukturi ukupnih rashoda i izdataka Proračuna predlaže se smanjenje rashoda poslovanja za 435.679,47 €, te su ovim izmjenama i dopunama planirani u iznosu od  1.405.944,94 €,.
Rashodi za nabavu nefinancijske imovine po ovim izmjenama i dopunama, nakon smanjenja od 242.617,05 €, iznose 414.664,53 €.

U nastavku se daje prikaz promjena na osnovnim skupinama rashoda i izdataka u odnosu na tekući plan Proračuna.
31 Rashodi za zaposlene
Smanjuju se za 32.482,00 € i nakon smanjenja iznose 400.100,47 u što su uključeni i rashodi za zaposlene u Dječjem vrtiću Vinica.
32 Materijalni rashodi
 Ukupni materijalni rashodi ovim izmjenama i dopunama planiraju se u iznosu 555.563,48 €, odnosno smanjuju se za 318.501,46 € u odnosu na tekući plan. Najznačajnije izmjene unutar skupine Materijalni rashodi su u smanjenju rashoda za usluge ( smanjeno za 200.741,89€), kao što su ostale usluge tekućeg i investicijskog održavanja, usluge promidžbe i informiranja, komunalne usluge, intelektualne usluge, računalne usluge, grafičke i tiskarske usluge, ostali nespomenuti rashodi poslovanja. Osim ovih rashoda smanjenju se i rashodi za naknade troškova zaposlenima, rashodi za materijal i energiju, naknade troškova osobama izvan radnog odnosa, ostali nespomenuti rashodi poslovanja.
34 Financijski rashodi
Ovim izmjenama i dopunama smanjuju se za 2.094,00 € te su sada planirani u iznosu od 5.402,00 €, a odnose se na bankarske usluge i usluge platnog prometa, negativne tečajne razlike i zatezne kamate.
35 Subvencije
Nakon smanjenja od 24.630,00 €, planirani rashodi za subvencije iznose 22.950,00 €.
Na iznos subvencija izravan utjecaj ima broj podnesenih i odobrenih zahtjeva u skladu s Odlukama, te je iz toga proizašlo smanjenje (subvencije poljoprivrednicima, subvencije obrtnicima i opg gospodarstvima, subvencije poduzetnicima).
36 Pomoći dane u inozemstvo i unutar općeg proračuna
Planirano je ukupno povećanje od 2.960,00 € zbog izmjena iznosa sufin. rada TZP Sjever Zagorja, sufin. tr. najma zgrade OŠ Vinica, usklada sufin. plaće učiteljice na produženom boravku i ostalo, te sada planirani iznos ovih rashoda iznosi 89..789,00 €.
37 Naknade građanima i kućanstvima 
Ovim izmjenama i dopunama planirano je 88.705,00 €. Smanjenje u odnosu na tekući plan u iznosu od 30.887,00 u najvećoj mjeri se odnosi na manji broj zahtjeva za potporu za novorođenče, studenske potpore, nagrade za diplomiranje i uspjeh u školovanju i slično.
38 Ostali rashodi 
Ostali rashodi, nakon smanjenja od 30.055,01€ sada su planirani u iznosu od  243.434,99€.
Od značajnih promjena u odnosu na tekući plan možemo spomenuti smanjenje planiranog iznosa za poboljšanje energetske učinkovitosti obiteljskih kuća radi manjeg broja zahtjeva, smanjenje planiranog iznosa za projekt Aglomeraciju prema ZNS-u, sufin. Varkom za izgradnju vodovodne mreže.

41 Rashodi za nabavu neproizvedene dugotrajne imovine
Smanjuju se za 4.000,00 €, a izmjene se odnose  na kupnju poljop. zemljišta i građevinskog zemljišta te su ovim izmjenama i dopunama planirana sredstva u iznosu od 16.000,00 €.
42 Rashodi za nabavu proizvedene dugotrajne imovine
Ovi se rashodi smanjuju za 155.555,58 €, a nakon smanjenja planirana su sredstva za ovu skupinu rashoda u iznosu od 384.426,00 €.  Smanjenje i izmjene unutar skupine uglavnom su radi planiranih i prijavljenih Projekata, a koji se neće realizirati, te se time smanjuju i rashodi koji su vezani za iste. Manji iznos izmjena odnosi se i na usklađivanje rashoda za projekte koji su realizirani.
Najznačajnije promjene u ovoj skupini su slijedeće:
-MODERNIZACIJA I SANACIJA NERAZVRSTANIH CESTA – smanjenje za 39.817,00€
-OGRADA UZ MJESNO GROBLJE – smanjenje za 119.203,15 €
-SPORTSKI CENTAR FAZA I,II – povećanje za 23.763,62€
-OPREMA-3D PRINTER, DRONOVI, RAČUNALNA OPREMA – smanjenje za  12.000,00€.
45 Rashodi za dodatna ulaganja na nefinancijskoj imovini
Ovi se rashodi smanjuju za 82.761,47€  , a što je rezultat i povećanja i smanjenja rashoda unutar skupine, a promjene se odnose na:
-DODATNA ULAGANJA NA GRAĐEVINSKIM OBJEKTIMA-ZGRADA OPĆINE, NABAVA I POSTAVA RAZGLASA I POSTAVA PLATNA ZA PROJEKTOR – smanjenje za 85.000,00 €
-PJEŠAČKA STAZA UZ NK VINICA – smanjenje za 3.553,97, €
-DODATNA ULAGANJA NA GRAĐEVINSKIM OBJEKTIMA – OPĆINSKI OBJEKTI (DOM PEŠĆENICA, GORUŠEVNJAK, MOTEL OPEKA, POSLOVNA ZGRADA VIKO VINICA) – povećanje 5.792,50 €

II POSEBNI DIO

Planirani rashodi prema programima i aktivnostima:

001 Jedinstveni upravni odjel Općine Vinica

•	Program 1001 redovni izdaci poslovanja, koji obuhvaćaju A100101 aktivnosti plaće i naknade i materijalne rashode koji su neophodni za rad i funkcioniranje Jedinstvenog upravnog odjela, ovim izmjenama planira se smanjenje od 230.786,63 €. Najznačajnije smanjenje rashoda vezano je uz rashode za intelektualne usluge koje se odnose na izrade projektne i tehničke dokumentacije, usluge nadzornih organa i slično. Nakon smanjenja planirani rashodi za program redovni izdaci poslovanja iznose 509.519,83 €.

•	Program 1002 kapitalna ulaganja, A100201 -odnose se na planiranu nabavu uredske opreme, računalne opreme i računalne programe i dodatna ulaganja na građevinskim objektima, a izmjenama je planirano smanjenje u iznosu od 48.07880 €, te sada iznosi 44.371,63 €.

002 Predstavnička i izvršna tijela Općine

•	Program 1001 redovni izdaci poslovanja, A100102 materijalni rashodi -  podrazumijevaju rashode za funkcioniranje i rad predstavničkih i izvršnih tijela Općine Vinica  i nakon smanjenja od 3.618,00 € iznose 19.045,12€.

003 Komunalne stambene i djelatnosti uređenja prostora
- 00301 Komunalna djelatnost
•	Program 1001 redovni izdaci poslovanja, obuhvaća aktivnosti materijalni rashodi A100102 i odnosi se na rashode za javnu rasvjetu, tekuće i investicijsko održavanje javne rasvjete, rashode za tekuće i investicijsko održavanje kanala i graba, nerazvrstanih cesta, poljskih puteva i dr. Planirano je smanjenje aktivnosti za 52.379,62 €.
•	Program 1002 kapitalna ulaganja, aktivnost A100201 nabava kapitalne imovine kojim su planirani rashodi za inv. održavanje led rasvjete, modernizacija i sanacija nerazvrstanih cesta i izgradnja Sportskog centra , kupnja zemljišta, rasvjeta uz sportski centar. Ovim Izmjenama i dopunama povećava se za 11.595,60 € te je nakon povećanja planirano u iznosu od 308.305,60 €.
00302 Stambena djelatnost
•	Program 1001 redovni izdaci poslovanja, aktivnost A100102 materijalni rashodi koji se odnose na rashode za energiju općinskih objekata, tekuće i investicijsko održavanje općinskih objekata, nadzor i projekti za dodatna ulaganja na općinskim objektima. Planirano je smanjenje ovih rashoda za 436,00 € 
•	Program 1002 kapitalna ulaganja, aktivnost A100201 nabava kapitalne imovine kojom su planirani rashodi za nabavu razglasa i projektora u kino dvorani i uređenje društvenih domova Općine Vinica, projektna dokumentacija za Eko prostor uz Arboretum Opeka. Planirani rashodi za ovaj Program smanjuju se za 79.207,50 € i sada iznose 5.792,50 €.
00303 Prostorno planiranje, zaštita okoliša i kulturnih spomenika
•	Program 1001 redovni izdaci poslovanja, aktivnost A100102 materijalni rashodi uključuju planirane rashode za uređenje zelenih površina i pješačko-biciklističkih staza i rashodi za intelektualne usluge izrade projekta i programa ovim izmjenama i dopunama, nakon smanjenja od 89.117,00 €,  planirani su u iznosu od 35.073,00 €. 
•	Program 1002 kapitalna ulaganja, aktivnost A100201 nabava kapitalne imovine uključuje  rashode za izgradnju ograde na mjesnom groblju, oprema za održavanje i zaštitu na groblju, uređenje dječjih igrališta 
Unutar ovog Programa planirano je  smanjenje u iznosu od 126.926,35€ te sada iznosi 69.865,80 €
00304 Vatrogastvo i sigurnost
•	Program 1001 redovni izdaci poslovanja, aktivnost A100103 donacije i ostali rashodi odnosi se na rashode za tekuće donacije Vatrogasnoj zajednici Općine Vinica i ostale rashode za vatrogastvo te ovim Izmjenama nije bilo promjene u ovom programu

004 Kultura, znanost, šport
00401 Kultura
•	Program 1001 redovni izdaci poslovanja, aktivnost A100103 donacije i ostali rashodi smanjuje se za 7.184,00 €, a odnosi se na obilježavanje kulturnih događaja i manifestacija. Ovim izmjenama i dopunama, nakon smanjenja, planirano je 121.499,00 € 
00403 Šport
•	Program 1001 redovni izdaci poslovanja, aktivnost A100103 donacije i ostali rashodi, osim planiranih rashoda za tekuće donacije sportskim društvima, uključuju i rashode za nabavu sportske opreme i donacije sportskim društvima za provedbu sportsko edukativnih i rekreativnih programa i organizaciju događaja. Ovim se Izmjenama i dopunama smanjuje za 19.748,00 € i nakon smanjenja iznosi 63.248,00 €
005 Školstvo
•	00501 predškolski odgoj, program 1001 – redovni izdaci poslovanja, aktivnost A 100103 donacije i ostali rashodi koji se odnose na sufinanciranje tr. polaznika dječjih vrtića i ostale rashode za predškolski odgoj  u odnosu na tekući plan smanjuju se za 24.584,00 € i sada je planirano 166.801,00€
•	00502 osnovno obrazovanje, program 1001– redovni izdaci poslovanja, aktivnost A 100103 donacije i ostali rashodi odnosi se na rashode vezano za osnovnoškolstvo i nakon povećanja od 1.472,00 € iznosi 60.535,00 € 
•	00503 srednjoškolsko obrazovanje, program 1001-redovni izdaci poslovanja, aktivnost A100105 tekuće potpore, uključuju rashode vezane za potpore srednjoškolcima i ulaganja u srednjoškolstvo, izmjenama i dopunama planirano je smanjenje ovih rashoda za 545,00 € i sada iznosi 17.372,00 €
•	00504 visokoškolsko obrazovanje, program 1001-redovni izdaci poslovanja, aktivnost A100103 donacije i ostali rashodi, uključuje mjesečne potpore studentima i druge naknade za visokoškolsko obrazovanje te je nakon smanjenja od 18.479,00 € planirano u iznosu od 22.000,00€.

006 Socijalna skrb

•	Program 1001 redovni izdaci poslovanja, aktivnost A100103 donacije i ostali rashodi iznosi 35.969,00 € odnosi se na naknade građanima i kućanstvima u novcu, darovi Sv. Nikola i ostale tekuće donacije i socijalni program te se ovim izmjenama i dopunama ne mijenja.

007 Ostali korisnici

•	Program 1001 redovni izdaci poslovanja, aktivnost A100103 donacije i ostali rashodi, sastoji se od tekućih donacija udrugama i političkim strankama te vjerskim i humanitarnim organizacijama. Ovi se rashodi povećavaju za 3.956,78 € i sada iznose 42.560,78€.

Proračunski korisnik Dječji vrtić Vinica

Dječji vrtić Vinica je javna ustanova čiji je osnivač Općina Vinica. Ostvaruje programe predškolskog odgoja na temelju godišnjeg plana i programa odgojno-obrazovnog rada koji se donosi za svaku pedagošku godinu. Svojom djelatnošću Dječji vrtić Vinica ima cilj osigurati veći standard predškolskog odgoja na području općine Vinica i ostvariti kvalitetu smještaja djece u predškolskoj ustanovi u skladu s normativima utvrđenog standarda u svrhu očuvanja tjelesnog i mentalnog razvoja djece.
Ovim izmjenama i dopunama Dječji vrtić Vinica smanjuje planirane prihode i rashode za 21.815,00 € te sada iznose 285.545,00 €. Izmjene i dopune Financijskog plana Dječjeg vrtića Vinica sastavni su dio izmjena i dopuna Proračuna Općine Vinica.